钦定古今图书集成/方舆汇编/职方典/第1270卷 > 《登清浪驿望壶头山》前人
## 钦定古今图书集成/方舆汇编/职方典/第1270卷 > 《登清浪驿望壶头山》前人

“沅江流来几千里，乱石束涛蹴空起。急撑官航上巉
崖，闲倚驿楼望山水。隔江万叠云峰稠，一峰平立名
壶头。云是伏波驻兵处，至今石室留山陬。忆昔炎纲
断如缕，草窃纷然据寰宇。宁知田牧隐奇才，挥斥奸
雄识真主。”西征实藉聚米忠，南伐谁谋铜柱功。中兴
诸将数筹略，直与贾邓争豪雄。老去甘向边陲没，誓
扫群苗静坤轴。壶头一死非无情，天遣英灵镇南服。

遗迹。怒涛犹带薄伐声，愁云似是忠愤积。马侯马侯
真丈夫，大器果与凡材殊。庙食勋名几千古，英雄激
我章句徒。